Το σπίτι του Κωνσταντίνου παρέχει όλα εκείνα που χρειάζεται κανείς ώστε να απολαύσει μια ευχάριστη διαμονή. Νιώθεις πραγματικά σαν να είσαι στο σπίτι σου! Η αύρα του χώρου είναι θετική, υπάρχουν τα πάντα οργανωμένα σε τάξη και το σπίτι το βρήκα πεντακάθαρο! Ένα σπίτι άνετο και φωτεινό, σε κεντρικό σημείο της πόλης, προσβάσιμο σε μετρό και μέσα μεταφοράς. Υπάρχει στάση λεωφορείου κάτω από το σπίτι καθώς και πιάτσα ταξί. Το συνιστώ ανεπιφύλακτα σε όποιον θα ήθελε να μείνει καθώς πρόκειται για εξαιρετική περίπτωση που καλύπτει όλα όσα αναφέρονται εδώ μέσα και με το παραπάνω! Ο οικοδεσπότης υπήρξε άψογος στη συνεννόηση και στην επικοινωνία για οτιδήποτε χρειάστηκα, ενώ με διευκόλυνε πραγματικά πολύ κατά την ώρα άφιξης και αποχώρησής μου.